ได้ใจ
โดย...ทีมข่าวการเงินโพสต์ทูเดย์
29 ต.ค. 2565

โดย...ทีมข่าวการเงินโพสต์ทูเดย์
สมชัย สัจจพงษ์ ตั้งแต่ขึ้นเป็นปลัดคลัง ก็ให้ความสำคัญกับธุรกิจประกันชีวิต ประกันภัย อย่างมาก เฉพาะปีนี้ก็ไปเป็นประธานมอบรางวัลตัวแทนถึง 2 งาน ทั้งรางวัลตัวแทนคุณภาพดีเด่นแห่งชาติ (TNQA) จัดโดยสมาคมประกันชีวิตไทย อีกงานที่เซอร์ไพรส์มาก คือ งานมอบรางวัลตัวแทนยอดเยี่ยมแห่ง ชาติ จัดโดยสมาคมตัวแทนประกันชีวิตและที่ปรึกษาการเงิน ที่ปกติไม่เคยมีปลัดคลังเข้าร่วม 
นอกจากนี้ ยังเดินสายร่วมสัมมนาของประกันภัย ประกันชีวิต จนคนในวงการประกันชีวิตปลื้มที่ภาครัฐให้ความสนใจ
ท่านปลัดสมชัย เฉลยในงานสัมมนาแห่งหนึ่งว่า ที่ประทับใจอาชีพตัวแทนประกัน ก็เพราะคุณแม่เคยเป็นตัวแทนประกันชีวิตตั้งแต่ท่านยังเด็ก เลยประทับใจว่าเป็นงานที่มีเกียรติ เลี้ยงครอบครัวได้ และยังช่วยเหลือเพื่อนบ้านได้อีกด้วย
เล่าจบก็ใช้โอกาสนี้ตบท้ายฝากฝังตัวแทนทุกคนให้เป็นคนดี มีจรรยาบรรณ และพัฒนาความรู้อยู่เสมอ
ตัวแทนทุกคนยิ้มแก้มปริ เทใจให้ท่านปลัดไปเลยคร่าา